钦定古今图书集成/明伦汇编/宫闱典/第074卷 > 《皇太子送出朝札》徐经孙
## 钦定古今图书集成/明伦汇编/宫闱典/第074卷 > 《皇太子送出朝札》徐经孙

“四载执经，邈无裨益。一朝被论，惟有愆尤。祇知隐迹
以出关，奚敢彻名于记府。”乃蒙仁言抚问，恩意宠绥。
将之篚帛，以燠其寒。赐之官楮，以赒其乏。百拜俯偻，
万感输悃。载念《经》孙“罪大罚轻，仰戴圣恩之宽宥；辞
温意厚，更叨储极之垂怜。东望潸然，西归荣矣。第孤
踪既返于私室，无一字敢入于帝城。伏愿皇太子殿”
下，寅奉君亲，恪循身教。谨言语，节饮食，妙全颐养之
功；尊德性，极高明，允迪《中庸》之训。暂辍阁中之注述，
益勤圣虑之践修，是为三代有道之君，永迓万年无
疆之福。经孙无任恋德输忠之至，谨奉笺以闻。谨笺。

又　　　　　　　　　　　　　《前人》：

辅青宫之教，久藉储端；缀文右之班，莫挽内相。有怀
警诲，无计挽留。顾行色之匆匆，重此情之恋恋。将寸
忱于实篚，少效勤惓。渺千里之归舟，特加珍护。敬有
尘溷，伏冀《炳融》。